1890

Godina 1890 (MDCCCXC) bila je redovna godina koja počinje u srijedu po gregorijanskom, odn. redovna godina koja počinje u ponedjeljak po 12 dana zaostajućem julijanskom kalendaru (linkovi pokazuju godišnje kalendare).


Događaji

Januar/Siječanj 
 1. 1. - Ustanovljena Italijanska Eritreja.
 2. 1. - U Njujorku izgorela Pearl Street Station, prva centralna elektrana na svetu (iz 1882). 
 4. 1. (23. 12. 1889. po julijanskom) - "Tucindanski događaj": Jaša Tomić ubio Mišu Dimitrijevića nakon oštrih novinarskih polemika - osuđen na doživotnu robiju, smanjeno na šest godina.
 11. 1. - Britanski ultimatum Portugalu da se povuče sa teritorije između Angole i Mozambika (današnji Zimbabve i Zambija, → Ružičasta mapa).
   11. 1. - Postignut Grace-Donoughmoreov ugovor, trgovački sporazum između Britanije i Perua - britanska Peruanska korporacija dobija peruanske železnice na 66 godina, dva miliona tona guana i dr. u zamenu za oproštaj dugova.
 15. 1. - Praizvedba baleta Čajkovskog "Uspavana lepotica" u Sankt Peterburgu. 
 18. 1. - 23. 2. - Izložba briselske grupe Les XX na kojoj su predstavljene i neke slike Vincenta van Gogha. 
 25. 1. - Nemački Rajhstag odbija da produži Antisocijalističke zakone. 
   25. 1. - Nellie Bly obišla svet za 72 dana.

Februar/Veljača 
 februar (po j.k.) - Predsednik srpske skupštine Nikola Pašić primljen u Rusiji s velikim počastima, dogovorio nabavku oružja i zajam.
 4. 2. - Nemački car Wilhelm II doneo Februarsku uredbu o zaštiti radnika, protivno savetu kancelara Bizmarka.
 20. 2. - Izbori za nemački Rajhstag: socijaldemokrati dobijaju najviše glasova, 19,7%, ali su zbog izbornog zakona peti po broju mandata. 
 21. 2. - 4. 10. - Prvi franko-dahomejski rat. 
 22. 2. - Srbija preuzela monopol soli od Anglo-austrijske banke.
   22. 2. - Pucanje brane Walnut Grove u Arizoni, poginulo između 50 i 150 ljudi. 
 26. 2. - Država preuzima veleprodaju, maloprodaju i preradu duvana u Srbiji.
 27. 2. - Nemački istraživač Carl Peters sklopio ugovor sa ugandanskim vladarom Mwangom II ali nije ratifikovan u Nemačkoj. 
 28. 2. - Britanski brod RMS Quetta naleteo na stenu u Torresovom prolazu, poginulo 134 od 292 ljudi na brodu.

Mart/Ožujak 

 4. 3. - Otvoren najduži konzolni železnički most Forth Bridge u Škotskoj. 
 13. 3. - Srbija podigla zajam od realnih 20 miliona dinara za otkup železnica.
   13. 3. - Kálmán Tisza odstupio posle 15 godina s čela ugarske vlade, sledi ga Gyula Szapáry (do '92).
 15. 3. - U Berlinu se sastala prva međunarodna konferencija o radu.
 17. 3. - U Kalkuti potpisana konvencija između Britanije i Kine o granici između Tibeta i Kraljevine Sikkim.
 20. 3. - Kancelar Otto von Bismarck dao ostavku na kajzerovo insistiranje - na čelu vlade Pruske i Nemačke bio od 1862, nasleđuje ga Leo von Caprivi (do 1894).
   20. 3. - Persijski Nasrudin-šah Kadžar daje britanskom majoru Talbotu koncesiju za puni duvanski monopol, iz čega će nastati veliki Duvanski protest. 
 27. 3. - Niz tornada na srednjem Misisipiju, razoren Louisville, Kentucky, 76-120 mrtvih. 
 29. 3. - Veleprodaja soli u Srbiji isključivo u državnim rukama.

April/Travanj 
 6. 4. - Francuzi zauzeli Ségou u Maliju.
 12. 4. - Počelo uređivanje beogradske Botaničke bašte.
 18. 4. - Ustanovljeno Srpsko brodarsko društvo (proradilo '93, glavno plovilo parobrod Deligrad).
 26. 4. - Ruske vlasti priznale jevrejsko udruženje Hovevei Zion kao Udruženje podrške jevrejskim zemljoradnicima i zanatlijama u Siriji i Erec Izraelu, neformalno poznato kao Odeski komitet. Aliyah u Palestinu je ove godine povećana, osnovan je Rehovot.
 27. 4. - Izmene u srpskom vojnom zakonu - 2. i 3. poziv su organizovani kao narodna vojska.
 27. 4. - U Washingtonu DC zaključena prva Međunarodna konferencija američkih država. 
 29. 4. - Zakon protiv otvaranja dućana na praznike u Srbiji.

Maj/Svibanj 
 1. 5. - Prvi maj: demonstracije i jednodnevni štrajkovi u mnogim gradovima Evrope i Severne Amerike, zahtevaju se tri osmice. 
 2. 5. - SAD organizuju preostali zapadni deo Indijanske Teritorije u Teritoriju Oklahoma (od 1907. država).
 4. 5. - Nemci zauzimaju mesto Kilwa Kivinje na obali Tanganjike. 
 7. 5. - Ustanovljena Srpska državna klasna lutrija.
 9. 5. - U Srbiji Zakon o crkvenim vlastima istočno-pravoslavne crkve (manje vladinog mešanja).
 15. 5. - U Reichenhallu otvorena prva hidrocentrala sa naizmeničnom strujom u Nemačkoj. 
 17. 5. - Praizvedba Mascagnijeve opere Cavalleria rusticana, što se smatra početkom verizma u operi.
 20. 5. - Vincent van Gogh se preselio u Auvers-sur-Oise gde intenzivno slika. 
 24. 5. - Lokalni izbori u Dubrovniku, pobedio srpsko-autonomaški kandidat Frano Getaldić-Gundulić (Frano Gondola), hrvatska Narodna stranka bojkotovala.
 maj (po j.k.) - Patriotski, i antiaustrijski, srpski pesnik Stevan Vladislav Kaćanski sahranjen s državnim počastima u Beogradu. Zahlađenje odnosa, ugarska vlada zabranjuje uvoz svinja iz Srbije do septembra.
 maj - Bivši kralj Milan se vratio u Srbiju (Natalija se vratila prethodnog septembra).

 31. 5. - Završen Ulmer Münster, sa 161,5 m najviša građevina na svetu do 1901, i danas (2016) najviša crkva na svetu.

Jun/Juni/Lipanj 
 1. 6. - Nemačko-marokanski trgovački ugovor. 
 2. 6. - Popis stanovništva u SAD, za obradu podataka se prvi put koristi Hollerithova tabulaciona mašina; ocenjeno da Američka granica ("Divlji Zapad") više ne postoji u smislu granice naseljenosti.
 20. 6. - Objavljen Wildov roman The Picture of Dorian Gray.
 25. 6. - Znatno smanjena ovlašćenja zemstava u Rusiji, stavljeni pod kontrolu gubernatora.
 26. 6. - Španski Kortes prvi put izabran univerzalnim muškim pravom glasa (ali izbore kontrolišu lokalni politički šefovi). 
 27. 6. - Prva bitka kod Agordata, Italijani porazili mahdiste u Eritreji.
 28. 6. - Arhijerejski sabor oglasio da je akt o razvodu Milana i Natalije iz 1888. "bez... zakonskog osnova".

Jul/Juli/Srpanj 

 1. 7. (19. 6. po j. k.) - U Prištini ubijen Luka Marinković, prvi tamošnji srpski konzul. Srbi na Kosovu su izloženi progonu.
 1. 7. - Helgolandsko-zanzibarski ugovor: Nemci dobili od Britanije ostrva Helgoland u Severnom moru u zamenu za ostrvo Zanzibar u istočnoj Africi (primopredaja Helgolanda 9. 8.). Nemci takođe dobili Pojas Caprivi, usku vezu današnje Namibije sa Zambezijem.
 1. 7. - Kraljevina Burundi priključena Nemačkoj Istočnoj Africi (faktički do 1916). 
 1. 7. - Prvi skupštinski izbori u Japanu, pravo glasa ima 5% muškaraca.
 2. 7. - U SAD stupio na snagu Šermanov antitrustovski zakon (protiv kartela i monopola).
   2. 7. - Potpisana Briselska konvencija za prekid trgovine robovima. 
 3. 7. - Idaho postaje 43. država SAD.
 8. 7. - Papa izuzeo upravu Trebinjsko-mrkanske biskupije iz jurisdikcije dubrovačkoga biskupa i prenio je na mostarsko-duvanjskoga biskupa kao apostolskog administratora (Paškal Buconjić).
 10. 7. - Wyoming postaje 44. država SAD.
   10. 7. - Nikodim Milaš imenovan za dalmatinskog episkopa (do 1911).
 11. 7. - Pionirska kolona, koju je poslao Cecil Rhodes ispred Britanske južnoafričke kompanije, ulazi u Matabeleland, jugozapad današnjeg Zimbabvea (→ Južna Rodezija).
 17. 7. - Pod Milanovim uticajem Arhijerejski sabor se oglasio nenadležnim u njegovom razvodu sa Natalijom.
   17. 7. - Cecil Rhodes je novi premijer Kolonije Rt dobre nade (do 1896).
 26. 7. - Revolucija iz parka u Argentini, predsednik Miguel Ángel Juárez Celman prinuđen na ostavku.
 27. 7. - Demonstracija u Kum Kapuu: jermenski revolucionari prekinuli liturgiju u carigradskoj crkvi, nameravali su da se prošetaju do sultanove rezidencije, ali policija ih je razbila uz nekoliko mrtvih s obe strane.
 29. 7. - Vincent van Gogh umro dva dana nakon što se upucao.
 jul-avgust - U ruskom Tiflisu (Tbilisi) osnovana Jermenska revolucionarna federacija, poznata kao Dašnak.

 leto - Bugarske vladike dobile berate u Skoplju i Ohridu; u Ohridu ubijen srpski pop Stojan Krstić, uzbuđenje u Srbiji. Ove godine Carigradska (tj. grčka) patrijaršija ukinula u Skoplju službu na slovenskom jeziku.
 leto - Dža Lama prvi put poveo kampanju protiv kineske ćingovske vlasti u Mongoliji.

Avgust/August/Kolovoz 

 5. 8. - Anglo-francuski sporazum: Francuzi priznaju britanski protektorat nad Zanzibarom u zamenu za priznanje u vezi Madagaskara, definisana i granica uticaja u zapadnoj Africi.
 6. 8. - Rat struja: u Njujorku prvi put upotrebljena električna stolica, pogubljen osuđeni ubica William Kemmler. Ali rat se bliži kraju jer je naizmenična struja isplativija, a Thomas Edison napušta posao sa električnom energijom.
 avgust - Sastanak nemačkog i ruskog cara Wilhelma II i Aleksandra III tokom ruskih manevara u Narvi, ali pozvan je i francuski pomoćnik načelnika generalštaba, s kojim se razgovora o vojnom savezu protiv Nemačke (→ Francusko-ruska alijansa).
 18. 8. - Ranija francuska kolonija Gornja Reka organizovana kao Francuski Sudan (današnji Mali). 
 20. 8. - Londonski ugovor određuje granice portugalskih kolonija Angola i Mozambik.
 21. 8. - Prvi crni anglikanski biskup u Nigeriji Samuel Ajayi Crowther prinuđen na ostavku.

 26. 8. - U Makarskoj otkriven spomenik Andriji Kačiću Miošiću.

Septembar/Rujan 
 4. 9. - Veliki požar u Solunu. 
 7. 9. - Vasa Pelagić proteran iz Beograda jer je optužen da je knjigom "Dužnost vlade i vlasti" uvredio kralja Aleksandra Obrenovića.
 11. 9. - Liberalna revolucija ruši konzervativnu vlast u švajcarskom kantonu Ticino.
 12. 9. - Pionirska kolona osniva Fort Salisbury, današnji Harare, glavni grad Zimbabvea.
 18. 9. - Turska fregata "Ertuğrul" potonula kod Japana, poginula 533 mornara i oficira.
 25. 9. - Woodruffov manifest: suočeni s pritiskom vlade SAD, mormoni se izjašnjavaju protiv poligamije. 
 25. 9. i 1. 10. - U Kaliforniji osnovani Nacionalni park Sequoia odn. Yosemite. 
 26. 9. (14. 9. po j.k.) - Izbori u Srbiji, opet velika većina za radikale.

Oktobar/Listopad 
 1. 10. - Svečano otvoren Svetosavski dom na beogradskom Dorćolu.
   1. 10. - U SAD stupila na snagu McKinleyjeva carina, prosečna stopa podignuta na skoro 50% radi zaštite domaće industrije (prevaziđena Wilson–Gormanovim carinskim zakonom 1894).

 8. 10. - Otvorena Zagrebačka uspinjača - zaštićeni spomenik kulture i najkraća žičana željeznica namijenjena javnom prometu na svijetu.
 9. 10. - Ader Éole, avion na parni pogon Clémenta Adera, preleteo 50m na visini od 20cm.
 11. 10.? - David von Rhonfeld imenovan namjesnikom i vojnim zapovjednikom u Dalmaciji.
 12. 10. - Socijalistička radnička partija Nemačke na kongresu u Halleu menja ime u Socijaldemokratska partija Njemačke. 
 13. 10. - U Subotici osnovana Gradska biblioteka.
 18. 10. - Curt von François osnovao Windhoek u Namibiji.
 30. 10. - U Japanu potpisan Carski reskript o obrazovanju.

Novembar/Studeni 
 4. 11. - Otvorena prva podzemna železnica, City and South London Railway, takođe prva sa električnom vučom.  
 6. 11. - Na 9. sjednici Dalmatinskog sabora raspravljalo se o prijedlogu zastupnika Mihe Klaića od 29. listopada o uvođenju hrvatskog kao naukovnog jezika u zadarskoj gimnaziji umjesto talijanskog; usvojen je s 33 glasa za, 1 protiv, 4 nisu glasovali.
 10. 11. - Britanska torpedna krstarica HMS Serpent se nasukala uz severozapadnu Španiju, 172 mrtvih, samo troje preživelih. 
 novembar - Scotland Yard se seli na novu lokaciju, New Scotland Yard. 
 novembar - Panika 1890.: londonska Barings Bank zamalo bankrotirala zbog loših zajmova Argentini čiji GDP pada 11% 1890-91, finansijska kriza se širi i na Brazil, SAD, Evropu.
 23. 11. - Holandski kralj Willem III umire bez muškog naslednika: 
 u Holandiji ga nasleđuje maloletna Wilhelmina (do 1948), 
  u Luksemburgu ga nasleđuje Adolf iz kuće Nassau-Weilburg (do 1905) - kraj personalne unije dve zemlje.
 29. 11. - Ustav Meiji stupa na snagu u Japanu, prvi put se sastaje nacionalna skupština Kokkai.

Decembar/Prosinac 
 6. 12. - Charles Richet primenio prvi Imunoserum na ljudima. 
 12. 12. - Srpska skupština se na tajnoj sednici oglasila nenadležnom po pitanju žalbe kraljice Natalije.
   12. 12. - Generalno radničko udruženje transformirano u Socijaldemokratsku partiju Mađarske.
 15. 12. - Poglavica Bik Koji Sjedi ubijen od policije u rezervatu Standing Rock u Južnoj Dakoti.
 19. 12. - Praizvedba opere Pikova dama Pjotra Čajkovskog.
 22. 12. - Izvesni A. V. Maršal dobio isključivu povlasticu za mašinsko klanje i preradu svinja u Srbiji (nije ostvareno).
 26. 12. - Ugandanski kralj Mwanga II sklopio ugovor kojim je pao pod dominaciju Imperijalne britanske istočnoafričke kompanije.
 29. 12. - Masakr kod Wounded Knee - ubijeno 150-300 Indijanaca koji su praktikovali Ples duhova.

Kroz godinu 

 1889-90 - Pandemija gripa ("Ruski grip").
 U Sarajevu izdata Gramatika bosanskoga jezika, za srednje škole (od 1908. Gramatika srpsko-hrvatskog jezika).
 Vatroslav Jagić otkrio i opisao glagoljičke Bečke listiće.
 1890-1910 - Doba obeleženo Art nouveau-om, poznatim i kao Jugendstil (u Nemačkoj), Secesija (u Austriji, → Bečka moderna), → Belle Époque, Fin de siècle, . 
 Alfred Thayer Mahan objavio uticajnu knjigu "Uticaj pomorske sile na istoriju".
 Književna dela: Zolin La Bête humaine, Tolstojeva "Krejcerova sonata".
 Argentina proglasila moratorijum na dugove - još neke latinoameričke zemlje doživele isto sledeće decenije.
 Narodna banka Srbije se preselila u zdanje u ulici Kralja Petra; novi guverner je Đorđe Vajfert (1890-1902. i 1912-26).
 Kuluk se u Crnoj Gori može platiti i novcem.
 Etiopija počinje osvajanje Ogadena. 
 Nauka i tehnika
 Emil von Behring našao serum protiv difterije.
 Flinders Petrie iskopava Tell el-Hesi - prvo arheološko istraživanje u Palestini.
 Robert Gair izmislio valovitu lepenku.

Rođenja

Januar/Siječanj – Mart/Ožujak 
 4. 1. - Moša Pijade, revolucionar, slikar, novinar, političar († 1957)
 9. 1. - Karel Čapek, češki književnik († 1938.)
 14. 1. - Petar Dobrović, srpski slikar († 1942)
 20. 1. - Vinko Žganec, jedan od najvećih hrvatskih melografa, muzikologa, zapisivača narodnih plesova, obreda i običaja († 1976.)

 10. 2. - Boris Leonidovič Pasternak, ruski književnik, nobelovac († 1960.)
   10. 2. - Fani Kaplan, atentatorka na Lenjina († 1918)
 16. 2. - Joanikije Lipovac, mitropolit crnogorsko-primorski, sveštenomučenik († 1945)
 18. 2. - Adolphe Menjou, američki glumac († 1963)

 9. 3. - Vjačeslav Molotov, sovjetski diplomata († 1986)
 11. 3. - Vannevar Bush, inženjer i pronalazač († 1974)
 12. 3. (1889/90?) - Vaclav Nižinski, baletski igrač († 1950)
 31. 3. - William Lawrence Bragg, fizičar († 1971)

April/Travanj – Jun/Lipanj 
 5. 4. - Jože Šuran, narodni heroj Jugoslavije († 1944)
 6. 4. - Anthony Fokker, avio-proizvođač († 1939)
 20. 4. - Dragutin Tomašević, prvi srpski olimpijac († 1915)

 10. 5. - Alfred Jodl, general († 1946)
 12. 5. - Kurt Student, nemački general († 1978)
 13. 5. - Nikola Mirkov, inženjer, inicijator hidrosistema DTD († 1957)
 19. 5. - Pjer Križanić, karikaturista († 1962)
 19. 5. - Hồ Chí Minh, predsednik DR Vijetnam († 1969)
 25. 5. - Vladimir Gaćinović, književnik, mladobosanac († 1917)

 12. 6. - Egon Schiele, austrijski slikar i grafičar († 1918.)
 12. 6. - Ivo Badalić, hrvatski glumac i redatelj († 1937.)
 14. 6. - Ljubo Babić, hrvatski slikar, povjesničar umjetnosti i likovni pedagog († 1974.)
 16. 6. - Stan Laurel, glumac († 1965)
 24. 6. - Ivo Parać, hrvatski skladatelj i zborovođa († 1954.)

Jul/Srpanj – Septembar/Rujan 
 11. 7. - Arthur Tedder, britanski vazduhoplovni maršal († 1967)
 19. 7. - Georgios II, kralj Grčke († 1947)
 22. 7. - Rose Kennedy, "matrijarh" Kenedijevih († 1995)

 5. 8. - Naum Gabo, ruski kipar († 1977.)
 17. 8. - Harry Hopkins, savetnik F.D. Roosevelta († 1946)
 18. 8. - Walther Funk, nacistički ekonomista, ratni zločinac († 1960)
 20. 8. - H. P. Lovecraft, horor pisac († 1937)
 23. 8. - Vitomir Prodanov, patrijarh srpski Vikentije († 1958)
   23. 8. - Ivo Krbek, gradonačelnik Zagreba, podban Hrvatske († 1966)
 27. 8. - Man Ray, fotograf, slikar († 1976)

 10. 9. - Mortimer Wheeler, arheolog († 1976)
   10. 9. - Franz Werfel, književnik († 1945)
 15. 9. - Agatha Christie, engleska književnica († 1976)
 18. 9. - Aleksandar Solovjev, rusko-srpski slavista, historičar († 1971)
 21. 9. - Max Immelmann, nemački letački as († 1916)
 23. 9. - Friedrich Paulus, nemački feldmaršal († 1957)
 25. 9. - Jerolim Miše, slikar († 1970)

Oktobar/Listopad – Decembar/Prosinac 
 2. 10. - Groucho Marx, komičar († 1977)
 4. 10. - Alan L. Hart, američki lekar i pisac († 1962)
 8. 10. - Henrich Focke, pionir avijacije († 1979)
 14. 10. - Dwight D. Eisenhower, general sa pet zvjezdica, komandant NATO, predsjednik SAD († 1969.)
 16. 10. - Michael Collins, irski patriota († 1922)
   16. 10. - Sveta Marija Goretti, talijanska svetica († 1902.)
 29. 10. - Hans-Valentin Hube, nemački general († 1944)

 22. 11. - Charles de Gaulle, general, vođa Slobodnih Francuza, predsednik Francuske († 1970)

 1. 12. - Anka Gođevac-Subotić, prva žena Dr prava Beogradskog univerziteta († 1983)
 4. 12. - Kosta Manojlović, srpski etnomuzikolog, prvi rektor Muzičke akademije u Bg. († 1949)
 5. 12. - Fritz Lang, filmski režiser († 1976)
 decembar? - Aleksandar M. Leko, hemičar († 1982)
 7. 12. - Stevan Jakovljević, srpski književnik i biolog († 1962)
 18. 12. - Edwin Howard Armstrong, pronalazač FM radija († 1954)
 23. 12. - Niko Bartulović, književnik († 1945)
 24. 12. - Božidar Adžija, političar i publicist († 1941.)
 25. 12. - Robert Ripley, sakupljač čudnih činjenica († 1949)

Kroz godinu 
 Bajo Stanišić, pukovnik JKV, pripadnik partizanskog pa četničkog pokreta († 1943)

Smrti

Januar/Siječanj – Jun/Lipanj 
 4. 1. - Miša Dimitrijević, novinar, političar (* 1841)
 7. 1. - Augusta von Sachsen-Weimar-Eisenach, baka Wilhelma II (* 1811)
 14. 1. - Ignaz von Döllinger, teolog (* 1799)
 18. 1. - Amadeo I, bivši kralj Španije (* 1845)
 28. 1. - Stefan Knežević, episkop dalmatinski (* 1806)
 9. 2. - Metel Ožegović, hrvatski političar i preporoditelj (* 1814)
 18. 2. - Gyula Andrássy, bivši premijer Ugarske i ino. ministar Austrougarske (* 1823)
 16. 3. - Zorka Karađorđević, crnogorska princeza, supruga Petra Karađorđevića (* 1864)
 17. 3. - Mita Rakić, književnik i političar (* 1846)
 30. 3. - Luka Liengitz, austrijska redovnica (* 1861.)
 1. 4. - Aleksandar Možajski, pionir letenja (* 1825)
 11. 4. - Joseph Merrick, "čovek-slon" (* 1862)
 7. 5. - James Nasmyth, pronalazač parnog čekića (* 1808)
 16. 5. - Stevan Vladislav Kaćanski, pesnik, nacionalni radnik (* 1829)
 21. 5. - Gavrilo Rodić, austrougarski general (* 1812)
 8. 6. - Ognjeslav Utješenović, književnik, političar (* 1817)
 29. 6. - Alexander Parkes, pronalazač prve plastične mase (* 1813)

Jul/Srpanj – Decembar/Prosinac 
 7. 7. - Henri Nestlé, osnivač firme (* 1814)
 11. 7. - Novak Radonić, slikar (* 1826)
 13. 7. - John C. Frémont, američki oficir, istraživač, političar (* 1813)
 15. 7. - Gottfried Keller, švicarski književnik (* 1819.)
 29. 7. - Vincent van Gogh, nizozemsko-flamanski slikar (* 1853.)
 4. 8. - Ivan Mažuranić, hrvatski pjesnik, jezikoslovac, ban (* 1814.)
 29. 9. - Alphonse Karr, književnik, novinar (* 1808)
 20. 10. - Richard Francis Burton, istraživač, prevodilac itd. itd. (* 1821)
 26. 10. - Carlo Collodi, tvorac Pinokija (* 1826)
 4. 11. - Félix du Temple de la Croix, pionir letenja (* 1823)
 8. 11. - César Franck, kompozitor, orguljaš, edukator (* 1822)
 21. 11. - Teofan Živković, episkop gornjokarlovački (* 1825)
 23. 11. - Willem III, kralj Holandije (* 1817)
 15. 12. - Bik Koji Sjedi, poglavica (* ca. 1831)
 dec. - Miloš Tenković, slikar (* 1849)
 26. 12. - Heinrich Schliemann, njemački istraživač (* 1822.)

Reference 

1890